
УВАЖАЕМИ Г-Н ДИРЕКТОР,

Уведомяваме Ви, че „ХЕЛИАС” ЕООД  има следното инвестиционно предложение:
Инсталация за компостиране, с местоположение имот с идентификатор 12557.84.91  по КК и КР на с. Вълчек, Община Макреш, Област Видин

Характеристика на инвестиционното предложение:

1. Резюме на предложението
(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

Инвестиционното предложение(ИП) е ново, като се предвижда изграждане на инсталация за производство на компост от биоразградими отпадъци. Инвестиционното предложение попада в Приложение №2 към чл. 92, т. 1 на ЗООС; т. 11, б). инсталации и депа за обезвреждане и/или оползотворяване на отпадъци (инвестиционни предложения невключени в приложение №1).

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

ИП предвижда прилагане на технология за компостиране чрез открит, статичен метод с принудително аериране на компостните купчини. 
В имот 12557.84.91 има съществуващo торохранилище,  в което ще бъдат разположени компостните редове. Редовете ще се оформят като равнобедрен трапец с кубатура около 120-150 куб. метра всеки, покрити с дишаща мембрана от Gore tex материал. Отгоре по дължина ще бъдат поставени тръби за оросяване, за подържане на оптимална влага за процеса. Наличието на мембраната осигурява оптимални условия на производствения процес, които да не се влияят от атмосферните условия.
 Преди оформянето на куповете ще бъде поставена подложка от около 30 см отпадъчни кори и дървесина (код 03 03 01) с размери 10-20 ÷ 30-40 мм. В подложката, по ширина през 2 метра, ще бъдат поставени ПВЦ тръби ф 15-20, с отвори  и съединени в общ колектор, водещ към центробежен вентилатор модел OBRA 160 4R – 1350 куб. метра за час. Системата за аерация с въздуховоди, осигурява принудително аериране на куповете. Комбинацията от мембранно покритие и контролираната аерация позволява протичането на устойчив процес.
Компостиращата инсталация ще бъде с капацитет 23 800 т/г. входящ материал от биоразградими отпадъци или 67.2  тона на денонощие - при 354 работни дни на сменен режим по 8 часова смяна.
Дейностите по оползотворяване на отпадъци, които ще се извършват на територията на площадката, са със следните кодове съгласно Приложение №2 от ЗУО:
· R 3 Рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация – аеробно компостиране;
· R 12  Размяна на отпадъци за подлагане на някоя от дейностите с кодове R 1 - R 11 – смесване на отпадъците с цел получаване на компостна смес; 
· R 13 Съхраняване на отпадъци до извършването на някоя от дейностите с кодове R 1 – R 12, с изключение на временното съхраняване на отпадъците на площадката на образуване до събирането им.

ОСНОВНИ ЕЛЕМЕНТИ НА ИНСТАЛАЦИЯТА 
- КПП и Приемна зона– ще се обособят в имот 12557.84.91
Приемната зона представлява закрито хале от разглобяеми полиетиленови конструкции, върху стоманобетонова основа с приблизителна площ 200 кв.м. Дейности, извършвани в зоната включват:
· приемане на входящите материали от транспортното средство;
· входящ контрол: определяне на вида на отпадъците, в съответствие със списъка на разрешените входящи материали (биоотпадъци);
· идентифициране, и ако е необходимо разделяне и отхвърляне на неподходящите входящи материали (биоотпадъци);
· междинно съхранение на различните видове доставени входящи материали (биоотпадъци);
·  регистриране на количествата (маса в тонове).
Определянето на количеството приети биоразградими отпадъци ще се извършва по тегловен метод чрез кантар, преминал метрологична проверка. Ще се извършва проверка на съпроводителната документация на отпадъците/издаване на документи за приемане на отпадъци на площадката
При приемането на отпадъците ще се спазват изискванията на ЗУО и подзаконовата нормативна уредба за биоразградимите отпадъци и Националните технически изисквания към съоръженията за компостиране.
- Зона за съхранение на отпадъци – ще се обособи в имот 12557.84.91
Зоната ще се обособи като закрито хале чрез поставяне на разглобяеми полиетиленови конструкции с площ с площ около 600 кв.м.
Постъпилите отпадъци с висока реактивност ще се съхраняват в тази зона за не по-дълъг период от 24 часа. Дървесните и сухи органични отпадъци с ниска биологична реактивност и съотношение на въглерод/азот (C / N > 50) могат да бъдат съхранявани за по-дълъг период.
- Зона за смесване на отпадъци преди компостиране - ще се обособи в имот 12557.84.91
Зоната ще се обособи като закрито хале чрез поставяне на разглобяеми полиетиленови конструкции с площ 225 кв. м.
Отпадъците от приемната зона и от зоната за съхранение чрез челен товарач ще се пренасят в зоната за смесване. Отпадъците, според вида, се подават в подвижна машина за смесване, като се спазват рецептурно определените количества, така че да се осигури оптималното съотношение на въглрод/азот в компостната смес ( прави се количествена сметка за влаганите отпадъци спрямо съдържанието им на азот и въглерод).
Подвижната машина се задвижва посредством карданен вал от камион, ел. двигател с редуктор или трактор с капацитет 10-15 куб. м. на час. Тя е поставена на ремарке, представляваща съд с две шнекови спирали и вал с лопатки.  Цел на смесването е получаването на оптимална смес от материали за последващия процес на био третиране.
Основната  цел за влагане на (отпадъчни кори и дървесина) в материала за компостиране  е да се постигнат максималните възможните нива на влага и в същото време да се осигури достатъчно пространство на порите, за да може да протича адекватно обмяната на газовете в рамките на купа/реда с компост. Идеята е да се постигнат оптимални условия на разграждане, без допълнително обръщане, поливане или всяка друго третиране на материала (биоотпадъците). 
- Зона за компостиране – ще се обособи в имот 12557.84.91
Целият процес на компостиране ще бъде извършван на една площадка без обособяване на зони за интензивно разграждане и  за узряване на компоста.
Компостните редове ще се оформят върху площадката, която е изградена от водоплътен бетон. Преди започване експлоатацията на инсталацията ще се направи обследване на същата и при необходимост ще се рехабилитира.
Технологията на компостиране в покритите с мембрана аерирани статични купове и вложен материал за порьозност (отпадъчни кори и дървесина) се определя като техника за компостиране с форсирана аерация, както и с ускорено протичане (намалена продължителност) на процеса на компостиране (защото се осигурява подобрена порьозност на материала, еквивалентно разпределение на кислорода, както и възможността за поддържане на равномерна температура и влага в отделните точки на редицата). Тази технология на компостиране  осигурява ползата на т.нар. коминен ефект. Притокът на свеж въздух към дъното на купчината се осигурява с принудителна аерация. По този начин се създава естествен въздушен поток през биомасата, който в комбинация с благоприятното съотношение между повърхността и обема, създава ефективен вентилационен контур.
Общо времетраенето на процеса на компостиране е от 8 до 12 седмици. 
Основните характеристики на готовия компост са представени в таблица 1.
Таблица № 1  Основни технологични характеристики
	Специфично тегло (плътност)
	0,450 т

	Съдържание на вода
	под 25 %

	Органично сухо вещество
	65-80 %

	Времепрестой в компостните редове
	8-12 седмици

	Общо образувано количество 
	14 280 т



Основните параметри, които ще се проследяват по време на процеса са влага, сухо вещество, органично сухо вещество, pH, съотношение въглерод:азот (C/N), кислородно съдържание. Мониторингът ще се осъществява чрез цифрова-безжична система за контрол на процеса с калибирирани сонди в компостните купове. Същите ще бъдат разположени в центъра на съответния куп на 30 см над подложката от (отпадъчни кори и дървесина) и на 30 см под повърхността на купа компост. Това е в съотвествие с изискванията на Националните технически критерии към съоръженията за компостиране.  
Приложение 5 на Наредбата за третиране на биоотпадъците задължава операторите на съоръжения за компостиране да водят записи на температурния профил по време на интензивната, термофилна фаза на разграждане.
- Зона за съхранение на крайния продукт – ще се обособи в имот 12557.84.91
Зоната ще се обособи на площ около 180 кв. м
Узрелият материал ще се транспортира за фина обработка с помощта на колесен товарач. Рафинирането ще се осъществява чрез сито, за фина обработка на компоста. 
При пресяването на материала през ситата на  машина ще се формират 2 фракции:
•	Фракция 0 - 10mm (фин компост) 
•	Фракция 10 - 20mm (едър компост)
Едрият компост ще се връща отново в процеса на компостиране. 
За окачествяване на получения продукт ще се прави пробонабиране, като пробата ще се изпраща до акредитирана лаборатория за анализ.
Готовият компост ще се съхранява в зоната за съхранение под формата купове, покрити с непромокаемо покривало, като всяка седмица от съхранението ще се прави измерване на температурата да не превишава 300С.
Преди експедиране към клиент, компоста ще се насипва в чували тип - Биг Бег и измерва с кантар.

Таблица № 2 Максимално количество на всеки третиран отпадък, т/год.
	№
	Вид на отпадъка
	Дейности по кодове 
	Количество (тон/год.)
	Произход

	
	Код
	Наименование
	
	
	

	
	1
	2
	3
	4
	5

	1
	02 01 06
	Животински изпражнения, урина и тор (включително използвана слама), отпадъчни води, разделно събирани и пречиствани извън мястото на образуването
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	2 700
	От физически и юридически лица по смисъла на (ТЗ)

	2
	02 02 02

	Отпадъци от животински тъкани
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	800
	От физически и юридически лица по смисъла на (ТЗ)

	3
	02 02 03
	Материали, негодни за консумация или преработване
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	800
	От физически и юридически лица по смисъла на (ТЗ)

	4
	02 03 04
	Материали, негодни за консумация или преработване
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	800
	От физически и юридически лица по смисъла на (ТЗ)

	5
	02 05 01
	Материали, негодни за консумация или преработване
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	800
	От физически и юридически лица по смисъла на (ТЗ)

	6
	02 06 01
	Материали, негодни за консумация или преработване
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	800
	От физически и юридически лица по смисъла на (ТЗ)

	7
	02 06 02
	Отпадъци от консерванти
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	100
	От физически и юридически лица по смисъла на (ТЗ)

	8
	03 01 01
	Отпадъци от корк и дървесни кори
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	2 800
	От физически и юридически лица по смисъла на (ТЗ)

	9
	20 01 08
	Биоразградими отпадъци от кухни и заведения за обществено хранене
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	100
	От физически и юридически лица по смисъла на (ТЗ)

	10
	20 02 01
	Биоразградими отпадъци
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	100
	От физически и юридически лица по смисъла на (ТЗ)

	11
	20 03 02
	Отпадъци от пазари
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	100
	От физически и юридически лица по смисъла на (ТЗ)

	12
	19 08 05
	Утайки от пречистване на отпадъчни води от населени места
	R3 (рециклиране/възстано-вяване на органични вещества, чрез компостиране), 
R 12  Размяна на отпадъци за подлагане на някоя от дейностите с кодове R 1 - R 11 
R13 съхраняване на отпадъците, до оползотворяването им
	14 700
	От физически и юридически лица по смисъла на (ТЗ)



Отпадъците в позиции от 1 до 11 вкл. са допустими видове биотпадъци за производство на компост, съгласно Приложение 1, таблица А1-1 на Наредбата за третиране на биотпадъци.
Утайките от ГПСОВ са допустими за производство на компост само ако са стабилизирани и отговарят на критериите за качество, дадени в Приложение, таблица А1-3 на Наредбата за третиране на биотпадъци.

Експлоатацията на компостиращата инсталация ще бъде в съответствие с Националните технически критерии към съоръженията за компостиране. 
Дейностите по третиране на отпадъци ще се осъществяват в зона, допустима за осъществяване на дейностите в обхвата на ИП, съгласно изискванията на ЗУО – чл.38, ал.1. 

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:
В близост до имота, в който се предвижда да се реализира инвестиционното предложение, липсват други инсталации, в които се осъществяват сходни дейности по третиране на отпадъци.  За територията няма утвърдени с устройствен или друг план производствени дейности, които да противоречат по някакъв начин на инвестиционното предложение. 
За предложението ще бъде изготвен инвестиционен проект в съответствие с изискванията на ЗУТ, който ще бъде одобрен от гл. архитект на Община Севлиево.
За извършване на дейността е необходимо получаване от РИОСВ-В.Търново на разрешение за дейности по третиране на отпадъци по реда на Закона за управление на отпадъците.

4. Местоположение:
(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)
ИП ще се реализира в ПИ с идентификатор 12557.84.91 по КК и КР на с. Вълчек, Община Макреш, Област Видин. В имот 12557.84.91  има съществуващo торохраилище, в които ще бъдат разположени компостните редове.  Имотът са взети под наем от дружеството на база сключен договор за наем.

В района на ИП няма обекти със специфичен санитарно-хигиенен статут, по смисъла на §1, т. 3 от ДР на Наредба за условията и реда за извършване на оценка на въздействието върху околната среда (приета с ПМС № 59/07.03.2003, обн. – ДВ, бр. 25 от 18.03.2003 г., посл. изм. и доп. бр 31 от 12.04.2019 г.). В района на ИП няма вилни зони, санаториуми, зони за отдих и рекреация, обекти за туризъм, паркове, спортни и риболовни бази.
В близост до площадката на ИП няма наличие на санитарно-охранителни зони на водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди.
Площадката, в която ще се реализира ИП, не попада в защитени зони по чл.6, ал.1, т.3 и т.4 от Закона за биологичното разнообразие (Натура 2000 по Директивата за птиците), и в защитени зони по чл.6, ал.1, т.1 и т.2 от Закона за биологичното разнообразие (Натура 2000 по Директивата за местообитанията), одобрени от Министерски съвет. Най-близко разположените защитени зони са  ЗЗ „ Макреш” с идентификационен код BG 0000521 и ЗЗ „ Видбол” с идентификационен код BG 0000498 по директивата на хабитатите.
5. Природни ресурси, предвидени за използване по време на строителството и експлоатацията:
(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)
ИП не е свързано с използване на природни ресурси нито на етап строителство, нито на етап експлоатация. Вода за производствени нужди ще бъде доставяна с цистерна от лицензирана фирма доставчик на тази услуга. Вода за питейни нужди ще бъде доставяна с диспенсери от доставчик на такъв тип услуги.
6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:
Не се очаква формиране на вещества, с които да се осъществява или да е вероятен контакт с води.
7. Очаквани общи емисии на вредни вещества във въздуха по замърсители:
Инсталацията има потенциал да бъде източник на емисии от интензивно миришещи вещества(ИМВ), предвид спецификата на дейността. Освен тях се отделят и малки количества амоняк.  Основните източници на емисии на ИМВ ще бъдат дейностите по прием на отпадъци (товаро-разтоварни) и процеса на смесването им за образуване на компост. Компостните редове ще бъдат покривани с дишаща мембрана GORE® Cover, която съгласно техническата спецификация минимизира емисиите на ИМВ с 99%.
8. Отпадъци, които се очаква да се генерират, и предвиждания за тяхното третиране:

Отпадъци, образувани пряко от дейността:
 - Некомпостирани фракции  от животински и растителни отпадъци   - 19 05 02;
 - Нестандартен компост - 19 05 03;
 - Отпадъци от чугун и стомана – 19 10 01;
 - 	пластмаса и каучук	- 19 12 04;
 - текстилни материали - 19 12 08
 
Образуваните отпадъци ще бъдат предварително съхранявани на площадката до събирането на икономически изгодни количества за транспорт до последващи преработватели. Приоритет при предаване ще имат фирмите, извършващи дейности по крайно оползотворяване на образуваните отпадъци. 

9. Отпадъчни води:
(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)
[bookmark: _Hlk9150900]От инсталацията за компостиране няма да се формират битово-фекални, дъждовни и производствени води. Технологично-образуваните води (инфилтрат) чрез дренажна система ще се събират в цистерна и ще се връщат обратно в процеса за оросяване на компоста. Предвид предназнаяението на имота, около него има изградени водосъбирателни канали, чрез който допълнително ще се улавя инфилтрата образуван от компостните купове   Почистването на откритите зони и пътищата ще се осъществява с пароструйка, за да не се формира поток отпадъчни води. За персонала се предвиждат химични мивки и тоалетни. Свежа вода за производствения процес ще се доставя от дистрибутор, няма да има водопотребление от водопроводната мрежа на селото.  
Не се предвижда заустване на отпадъчни води в канализационна система, в повърхностен воден обект или във водоплътна изгребна яма.

10. Опасни химични вещества, които се очаква да бъдат налични на площадката на предприятието/съоръжението:
(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)
На територията на площадката няма да се съхраняват и употребяват опасни вещества, вкл. опасни отпадъци. Инвестиционното предложение не попада в обхвата на чл.103 от Глава седма на Закона за опазване на околната среда и не се класифицира като предприятие и/или съоръжение с висок и/или нисък рисков потенциал.



І. Моля да ни информирате за необходимите действия, които трябва да предприемем, по реда на глава шеста ЗООС. 





Прилагам:

1. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:
3.1. допълнителна информация/документация, поясняваща инвестиционното предложение;
	

-  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

-  Желая да получавам електронна кореспонденция във връзка с предоставяната услуга на посочения от мен адрес на електронна поща.

-  Желая да получа крайния документ:
· лично на място


	
Дата: ........................................... 
	
Уведомител: 

	
	(подпис)

